Enda hljóti Íslendingar að vilja miða sig við nágrannaríki sín og reyna að hafa sambærilegt regluverk á íslenskum samkeppnismarkaði og gengur og gerist á Norðurlöndunum og í Evrópu . Halldór segir það kall og svar tímans að leiðbeinandi hlutverk eftirlitsstofnana verði ríkara og að það yrði lögð sú skylda á herðar eftirlitsstofnananna að veita fyrirtækjum leiðbeiningar um það með hvaða hætti þau geti farið að lögum sem heyra undir stofnunina . Gylfi var heldur ekki sammála þessari röksemdarfærslu Halldórs Benjamíns og sagði hana sambærilega þeim rökum sem færð voru fyrir því að veikja Fjármálaeftirlitið fyrir hrun . Það hafi skilið eftir sig bitra reynslu . Halldór taldi þá samlíkingu Gylfa vera þunna og einfalda . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .